
السلام عليكم ورحمة الله وبركاته» الحمد لله رب العالمين والصلاة 
والسلام على أشرف المرسلين سيدنا حمد» وعلى آله وصحبه ومن 
تبعهم بإحسان إلى يوم الدين» أما بعد؛ 

أهلا وسهلا ومرحبا بإخواني وأخواتي وأهلي وأحبابي وأسأل الله - 
سبحانه وتعالى- الذي جمعني وإياكم في هذه الساعة الباركة على 
طاعته» أن يجمعني وإياكم في جنته ودار كرامته» مع النبيين والصديقين 
والشهداء والصالحين وحسن أولئك رفيقا وبعد؛ 


اليوم بإذن الله -تبارك وتعالى- مع أدب جديد من الآداب المهمة التي 
غابت عند كثير من الناس» يعلمنا إياه الإمام البخاري -رحة الله عليه- 
في كتابه الماتع الأدب المفرد. 





"آداب الضيافة" من سلسلة "على هدي النبي - شرح كتاب صحيح الأدب المفرد" 


شبكة الطربق إلى الله way2allah.com‏ 

النهاردة هنتكلم على أدب من الآداب التي م تفرق بين المسلم والكافر؛ 
وهو أدب الضيافة. قارن على حاجات إحنا اتعلمناها زمان أو شفناها 
زمان, كنت في مرة بذاكر عند واحد زميلي وأنا صغير فيعني كنت في 
ابتدائي تقريبا فمامته عملت عشاءء واحنا قعدنا نتعشى وأنا كنت قاعد 
معاهم» فالباب خبط مين؟ فلان» قوم بسرعة قوم قوم قوم شيل الأكل 
وبقى كل واحد بقى بيشيل طبقه ويطلع يجري على المطبخ يداري أكله 
-يداروا آثار الجربمة يعني- وياخدوا الطبلية وواحد يعين الطبلية في 
جنب» وواحد يعمل معرفش إيه. وواحد يسوي إيه» عشان ميظهرش 
خالص أي حاجة» مع إن -سبحان الله- يعني أدب الإسلام إنه خش 
ويقعد وياكل كمان, وممكن احنا مناكلش وهو ياكل. ليه؟ إكرام 
الضيف اللي هو من أعظم معان الإسلام ومن أعظم آداب الإسلام 
الأنبياء كلهم كانوا كده, زي ما ربنا ذكر لنا مواقف من حياة الدعوة 
في الأنبياء ذكر لينا ربنا -سبحانه وتعالى- مواقف من الحياة 





الاجتماعية, الحياة البيتية بالنسبة للأنبياءء ها ربنا يذكر لينا قصة إبراهيم 
-عليه الصلاة والسلام- لما دخل الرسل -الرسل اللي هم الملائكة- 
ويطلع سيدنا إبراهيم بسرعة يجيب أكل» ويدور على أطخن عجل كده 

ويدبحه. فقربه إليهم ويقدم هم الأكل ويبقى عايز يأكلهم كمان. لما وبنا 
-عز وجل- يذكر برضه قصة سيدنا لوط -عليه الصلاة والسلام- 






و دول ضيوفي مينفعش إن انتم تفضحون فيهم 
أو إن أنتم يترتب أذى للضيف وهما عندي» ميصحش مينفعش. 

يعني لما نكر ر ربنا -عز وجل- لينا في القرآن هذه المواقف الاجتماعية 
أو الحياتية للأنبياء عشان يقول لنا خدوا بالكم حياة الأنبياء بالنسبة 
لنا مش حياة الدعوة والكلام ده. احنا دايا بناخد من حياة الأنبياء 
حياة الدعوة, خدوا يا جماعة الحياة الاجتماعية للأنبياء من القرآن. 


ربنا -سبحانه وتعالی- اتكلم طبعاً على أدب الضيافة في القرآن في 
آيات كتيرة جداً منها قول الله -سبحانه وتعالى-: "لَيْسَ ال" -عارفين 
طبعاً الآيات وفيها يقول الله -عز وجل-: 'وَآتَى الْمَالَ عَلَى حه 

> على حبه يعني هو كان محتاج للمال ده اوي» 0 
كان بيحبه جداً. يعني تخيل في يوم من الأيام جبت ساندوتش مغلا من 
عند كوك دور مثلا أو مؤمن أو الساندويتشات اللي بتبقى غالية وكده 
أو رحت مثلا واحد عزمك على أكلة سمك وجمبري محترمة كده 

وجبهالك البيت» وأنت بتاكل واحد دخل عليك هتعمل إيه؟ فعلك 
مع الضيف يدل إنك مؤمن أو إيمانك ناقص شويةء لو إنت بتحب 
الأكلة دي جدا وقمت عاينها في جنب كده مخبيها؛ يعني راجع إبمانك. 
إنغا لو قعدت قولتله والله الأحب إلى إنك تأكل الأكلة دي» ساعتها 
إن شاء الله نقولك يعني بارك الله لك في مالك وأسأل الله -عز وجل- 
أنه يزيدك إيمان. 

قال الله: "وآتى الْمَالَ عَلَ حه -حاجته الشديدة جداً محتاج الال أو 
هو بيحب الطعام ده جدا- ذُوِي الفْزْقَ وَالْيَكَامَى وَالْمَسَاكينَ وَابِنَ 
السّبيل" قال مجاهد وقتادة والضحاك: ابن السبيل هنا المقصود بيه إذا 
نزل عليه ضيف» قال: الله -سبحانه وتعالى-: "'وَأَفَرَضُوا الله قَرْضًا 
سنا" ؛ قال: ابن عباس صلة الرحم وقري الضيف» هو 
ده فعلا أدب الإسلام. 

السيدة خديجة -رضي الله عنها- ها النبي -صلى الله عليه وسلم- أول 
مرة ينزل عليه الوحي وطلع جري على البيت وقال: زملوني زملوني لقد 
خشيت على نفسي, السيدة خديجة تقول له: "كلا والله لا يخزيك الله 
أبدا" ليه لا يخزيك الله أبدا؟ إنك لتصل الرحم وتقري الضيف وتعين 

على الحق." يعني أنت من الناس اللي بتكرم الضيوف لو نزل عليك 
ضيف -ده ده عند النبي -صلى الله عليه وسلم- قبل البعفة- انت 
لو نزل عليك ضيف أصاًه انت بتكرمه جداًء وبتحسن إليه جداً 
فشوف -سبحان الله- الأدب اللي كان موجود عند البي حتى قبل 
النبوة» وقال -صلى الله عليه وسلم-: "من كان يُؤْمِنْ باللهِ واليوم الآخر 

تخيلوا برضه معايا حديث أنا كنت أول مرة أقف عليه امبارح وأنا بحضر 
درس النهاردة, هو حديث رواه الإمام أحمد في مسنده بإسناد صححه 
الشيخ الألباني -رحة الله عليه-: "ما في الناسٍ مثل رل آخل بعنان 
فرسه. فَيجاهِدٌ في سبيل الله. ويجتدب شرور الناس" البي بيقول أفضل 
الناس على الإطلاق اتنين؛ الأولانى واحد آخد بعنان فرسه يجاهد في 
سبيل الله» يبعد عن مشاكل الناس» وشرور الناس» وأذى الناس» بعد 
عن الناس خالص هو بيجاهد في سبيل الله ليس له هم في الدنيا إلا 
الجهاد في سبيل الله تخيلوا أحبابي مين مع الراجل ده في نفس المنزلة؟ 





١‏ صحيح البخاري 

قال: النبي -صلى الله عليه وسلم-: "ومثل رجُلِ باد في غنيه بُقري 
ضيفَهُ ويؤدّي حقه" وراجل عنده شوية غنم كده أول مابينزل عليه 
ضيف يروح يحلب الغنم ويقدم له اللبنء ويقدم له الطعام ويؤدي له 
الحق ويقربه ويضيفه أحسن ضيافة -سبحان الله-. النبي بيقول ما في 
الناس مثل هؤلاء, لإن الجود بالطعام» الجود بالشراب» إكرام الضيف» 
أصبح عملة نادرة في زماننا. 






البي -صلى الله عليه وسلم- بيقول لنا: أول من ضيف الضيف هو 
إبراهيم -عليه الصلاة والسلام-. فإنت بتقتدي بالأنبياءء مش كده 
وبس» إكرام الضيف من العبادات والطاعات اللي هي لم تقتصر على 
المؤمن بس ولكن للمؤمن والكافرء يبقى لاحظوا معانا كده من أول 
الكتاب: بر الوالدين مؤمن وكافر» صلة الأرحام مؤمن وكافرء إكرام 
الجار أو الإحسان للجار مؤمن وكافر, عيادة المريض مؤمن وكافرء إكرام 
الضيف مؤمن وكافر» ده كل الحقوق اشترك فيها المؤمن واشترك فيها 
غير المؤمن. 

كافر -استضاف البى -صلى الله عليه وسلم- كافرا- فأمَرَ له سول 


ل كه 7 1 5 راه تر 7 د و 6 
الله صلى الله عليه وسلم بشاه فحلبّت, يجرب حلايما, 2 اخرى 

فَسَرِبَكُ م أُخْرَى فَسَرِبَهُ حم شرب جلاب سَبْع شيّاةٍ -شرب لبن من 
سبع شياه» لما رأي هذا الإكرام من النبي -صلى الله عليه وسلم- أسلم 
هذا الرجل م اله أَصْبَحَ فأَسْلّمَ فأمَرَ له سول الله صَلَّى الله عليه وسَلَمَ 
بشَاقِ فَشَرِب جلاباء م أَمَرَ بأَخْرَى, فَلَمْ يَسْتَتِمَهَا -يعني أول يوم له 
كان كافر شرب سبع مرات تان يوم شرب مرة, التانية مقدرش يكمل 
أصلاً فقا رَسولٌ الله صَلَى اله عليه وسلَمَ: الوم يَشْرَبُ في مى 
واج وَالْكَافِرُ يَشْرَبُ في سَبْعَةٍ أَمْعَاءٍ. ' 

موطن الشاهد إن البي -صلى الله عليه وسلم- استضاف ضيفاً كافراء 
استضاف النبي ضيفاً كافراء وده دليل إن من إكرام الضيف لما واحد 
يهودي واحد نصرانن دخل عندي البيت فهذا إنسان یکرم کرم شديد. 
فواضح جدًا إن إكرام الضيف الآن مش قاصر على المؤمن بس» ودي 
من عظمة الدين. 

الأدب مع الضيف ازاي بقى أنا أكرم الضيف وأحسن إليه؟ 
أول حاجة هذا الأدب 0 ول على الإبمان لقول النبي -صلى الله 
عليه وسلم-: "من يُؤْمِنُ باللهِ واليوم الآخر فَلْيْكْرِمْ صَيْقَهُ ضَيْفَه" أو 
هذا الأمر يكون بالترحيب يكون بالكلام» دخل عليا ضيف فإنما يكون 
بالترحيب وبالكلام, كما دخل على النبي -صلى الله عليه وسلم- وفد 
عبد القيس فقال البي -صلى الله عليه وسلم-: "مَرْحَبًا بالقؤم غير 
خَرَايَا ولا التَدَامَى"" ا ما يتعلق بإكرام الضيف هو الترحيب به قول 
وابتسامة طيبة رقيقة. أول مايخش عليك ترحب بيه بالكلام؛ أهاًا 
وسهلا. نزلت أهلا وحللت سهلاء والكلام الطيب كده» نورت 
وشرفت» مثل هذه الكلمات الطيبة مع الابتسامة الطيبة. 
الأمر التاي؛ المسارعة إلى الضيافة» بعض الناس نزل عليه ضيف وكده 
ففضل سايبه سايبه سايبه لا كباية مايه ولا حاجة» وعارف أنه جاي من 
سفر والراجل جعان» وفضل سايبه سايبه وفي الآخر يقول له: تحب 
تاكل ولا تنام خفيف؟ معقول؟! معقول؟! لاء مش من الأدب أبدًاء 


0 صحيح البخاري 


"آداب الضيافة" من سلسلة "على هدي النبي - شرح كتاب صحيح الأدب المفرد" 





شبكة الطريق إلى الله way2allah.com‏ 

ولكن الأدب أول ماينزل على طول انزل بالضيافة على طول» انزل 
بالضيافة ده الإكرام لهذا الضيف. 

ربنا -عز وجل- قال في شأن إبراهيم: "قَمَا لبت أن جَاء بعجْلٍ حَنِيذٍ' 
> فما لبث تدل على السرعة» بسرعة بسرعة بسرعة. 






يبقى أول حاجة إكرامه قال ابن حبان: "من إكرام الضيف طيب الكلام 
وطلاقة الوجه والخدمة بالنفس" ده من إحسان الضيف. 

اتنين: لا تتأخر في إنزال الطعام أو في إنزال الشراب أو إنزال الإكرام 
اللي انت هتكرمه بيه طبعا كل على قدره: لأن ربنا بيقول لنا في شأن 
سيدنا إبراهيم "فما لبت أن ججاء بعجْلٍ حَبيل". 

تلاتة: تخدمهم بنفسك. تقوم تخدمه بنفسك» وتقوم كده تجيب الصينية 
كده. ونحط له كده وتاخد كباية الشاي» بعض الناس مغلا حد راح له 
مغلا حط قدامه كباية الشاي كده وسابماء هو الضيف عنده حياء عنده 
أدب هو حرج إنه يقوم» وتفضل كباية الشاي لحد متبرد وني الآخر تبرد 
وبمشي ومايشرجاش. لا يا أخي» قوم بنفسك كده. اتفضل والله. والله 

أمسك يا أخي وانت في بيتك وانت في بيت اخوك, وأنت منتكلفش 
كده. 

ربنا -سبحانه وتعالى- بيقول في شأن إبراهيم: "فراع إل أَهْلِه فَجَاءَ 
بعل جين * قرب إلَنْهُن" الذاريات:/اء خدتوا بالكم من فقربه إليهم 
دي؟ قام بيخدمهم بنفسه» اتفضلوا يا جماعة قوموا كلوا ومش عارف 
إيه والكلام ده. 





الشيخ بيقول: باب إكرام الضيف وخدمته إياه بنفسه فعن أبي هريرة - 
رضي الله عنه-: "أن رجا ای التي صَلَى الله عليه وش فَبَعَتَ إلى 
نسّائه فَقُلِنَ: ما معتا إل الماع فقال 0 الله صَلَى الله عليه وسلَم: 
من يَضُمُ -أؤ يُضِيفٌ- هذا؟ فقال رَجُلٌّ مِنَ الأنْصّارٍ: أناء فَانْطَلَقَ به 
إلى انرأ ققال: أربي ميف سول الله عى اله عليه وسلج 
ِرَاجَكِء ونَوَمِي صِبْيَائَكِ إذَا أرَادُوا عَشَاء فَهَيَآتْ طَعَامَهَ وأَصْبَحَتْ 
سِرَاجَهَا ونَوّمَتْ صِبْيَاهَاء م قَامَتْ كَأهًا نُصْلِحُ سِرَاجَهَا فأطْفَأَنَهُ -لأن 
الأكل يدوب على الأد فقامت قافلة السراج- فَجَعَلا بُريانه أكَّما 

كان فَبَاَا طَويبنِ -يبقى هنا من إكرام الضيف أيضاً إنك تؤثره 
على نفسك- لما أَصْبَحَ غَذَا إلى رَسولٍ الله صَلَّى الله عليه وسلّم 
فَقالَ: ضَّحِكَ الله الّيْلَهَ -أؤ عجب- من فَعَالِكُما. فَأئْرَّلَ اللَهُ: 
"وَيُؤِْرُونَ عَلَى أَنْفْسِهِمْ وَلَوْ گان بِمْ خَصَاصّةٌ وَمَنْ يُوقَ شح تفه 
اولك هُمْ الْمُفْلِحُونَ"” 

طب كام يوم أضيف هذا الضيف؟ الضيافة كام يوم؟ يوم ولا اتدين ولا 
تلاتة ولا عشرة ولا خمسين؟ الشيخ بيقول: باب الضيافة ثلاثة 
الضيافة ثلاثة أيام» وذكر حديث أبي هريرة: "الضيافة ثلاثة يام فما 
كان وراءَ ذلك فهو صدقَةٌ."؛ وعن أبي شريح العدوي قال: معت 
أذناي وأبصرت عيناي حين تکلم البي -صلى الله عليه وسلم- فقال: 
"من كان يُؤْمِنْ بال ؛ واليوم الآخر اي جَارَهُ ومن كان يُؤْمِنْ بال 
را الآخر فَلْيْكْرِمْ ضَيْفَهُ جَائرَتَهُ. قَالَ: وما جَائرَتُهُ يا رَسِولَ الله؟ 


ير ا 


يوم ولَبْلَة التبا ثلاثة أن ايام > فما كان ورَاءَ ذلك فهو صدقة 


7 صحيح البخاري 
1 الجامع | لصغير 

الشيخ بيقول: باب خدمة الرجل الضيف بنفسه وذكر عن سهل بن 
سعد أن أبا أسيد الساعدي دعا النبي -صلى الله عليه وسلم- إلى 
عرسه وكانت امرأته خادمهم يومئذ وهي العروس» فقالت: أتدرون ما 
أنقعت لرسول الله؟ أنقعت له قرات من الليل في تور. يبقى هنا تضيف 
كذلك أيضاً العلماء كانوا بيهتموا جدا بمذا الباب» السلف» أهل 
الكرم أهل الجود, أهل الإبمان. بيهتموا جدا بهذا الباب» لإنه شايف 
-خدوا بالكم بقى من نظرتنا ونظرهم- لإنه شايف إن الضيف ده 
ممكن يكون سبب لدخول الجنة. 

كان أحد السلف يقول: "الضيف دليل الجنة". ضيفك ده لا ينزل 
عندك دليل الجنة. وقال يحبى بن معاذ: "لو كانت الجنة لقمة في يدي 
لوضعتها في فم ضيفي" يا الله يا الله. وقال علي بن أبي طالب: لأن 
اقتا و ا ل ل ل ةك 


بل 


اللّه. 
أجيب إخوانى وأضيفهم وأكرمهم ده أحب إلي من إن أنا أعتق الرقاب 
في سبيل الله. 

وإذا كان الإسلام وضع لينا داب للمضيف. للإنسان اللي هيضيف 
الضيف› فوضع أيضاً آداب للضيف -عشان برضه ميبقاش بقى إيه 
الناس ربنا يا رب يعافينا- فيه بعض الضيوف بيروح كده فعلا بيبقى 
متعب جدا. 

أول أدب من الآداب: لا يطلب هذا الضيف ما يعجز به المضيف عن 
الإتيان به. نزل أقوام على سلمان -رضي الله عنه- فأعد لهم طعامّاء 
ثم قال: والله لولا أنني سمعت النبي -صلى الله عليه وسلم- يقول: لا 
تكلفوا للضيف لتكلفت لكم» اللي موجود في البيت يتحط؛ ماتتكلفش 
اللي موجود في البيت يتحطء فقام أحدهم وقال: يا سلمان هلا أتيتنا 
بزعتر؟ نوع من أنواع الحلويات اللي كانت موجودة في هذا الزمن وغاليء 
فرهن سلمان -رضي اللّه عنه- أثاث بيته حتى بأتيهم بهذا الطعام» طبعا 
هو طلب فسلمان كريم, فراح رهن أثاث البيت عشان يجيب لهم الأكل 
ده» فرهن أثاث البيت وجاب لمم الأكل ده, فلما أكلوه راح واحد 
منهم بقى بيقول إيه؟ الحمد لله الذي أطعمنا هذا وسقاناء الحمد لله 
الذي قَنَعَنَا عا رزقناء فضحك سلمان وقال: لو قنعت ما رهنت أثاث 

بيتي. انت لو كنت أصلًا قنعت باللي اتحطلك أنا مكندش رهنت أثاث 
بيتي» قاها على سبيل المداعبة. فلا يكلف هذا المضيف ما لا يطيق, 
اللي انحط الحمد لله رزق ساقه الله إلى نأكله وغير ذلك. 


كذلك أيضاً لا يقع الضيف المضيف بطول المدة يحطه في حرج» يعني 
مثلا أنا عندي شغل الصبح أنت عارف كويس جداً أنا عندي شغل 
بنزل الساعة ستة الصبح» فأنت جيت وقعدت والساعة تسعة عشرة 
حداشر اتناشر واحدة اتنين» ياعم أنا عايز أنام شوية عشان عندي 
صلاة فجر وعندي شغل الصبح بدري» فالبي فى أنه الضيف يحط 
المضيف في حرج بإطالة المدة عنده» أو مثلاً أنا كل يوم بنزل الشغل 
فأنت جيت تقول أنا هبات عندك هقعد عندك يومين» طب أنا راجل 
صنايعي وبنزل اليوم بيومي ميصحش كده. متحملنيش الحرج ده. 


شوفوا يا جماعة الآداب اللي ماسابتش حاجة يعني قال: الشيخ: باب 
عليه وسلم- قال: "والضيافة اة يام فما بَعْدَ ذلكَ فهو صَدَفَةٌ 

ولا َل له أن ينوي عِنْدَهُ حقّ بره" مينفعش إن هو يمكث عنده فارة 
طويلة علشان يحرجه» هذا ليس من الدين هذا ليس من الأدب. وني 
رواية: "ولا حل لجل مُسْلِم أن يُقيمَ عِنْدَ أخيه حقٌّ بُوْغهء قالوا: يا 
رَسولٌ الله وكيف يُؤْعُه؟ قالّ: ُقِيمُ عِنْدَهُ ولا شيءَ له يَقَريه به" ده أدب 
تاني» يبقى أنا ممكن عايز أمشي» عايز أروح أعمل حاجة ومش عارف 
طول ما هو قاعد» وهو قاعد لغير مصلحة أصلاء أو إنه فضل قاعد 
وهو عارف كويس جداً إن بعد تلت أيام أنا معنديش أصلا استطاعة 
إن أنا أكرمه أو إن أنا أضيفه, فهذا أيضاً ليس من الأدب. 


كذلك أيضاً بعض الناس نظام بقى إيه؟ مغلا احنا عاملين عقيقة, عاملين 
وليمة» بعض الضيوف بيجي ياكل ومابيكونش عنده عفة في الأكل» 
يعني أذكر ليكم موقف مثلاً كنا في عرس أحد إخواننا يعني» كان يوم 
جمعة فكان عامل لناس بعد صلاة الجمعة ومش شرط الناس تاكل» 
وناس بعد صلاة العصر اللي جايين بقى من سفر والكلام ده يبقى فيه 
أكل تاني بعد العصر. فهو طبعا يعني عازم خمسين ستين سبعين مئة 
واحد» فعامل إن فيه خمسين في الوقت ده وخمسين في الوقت ده» فالمهم 

قعد واحد كده قعد ياكل -وده أمر حقيقي والله مش طرفة» حصل 
معايا يعني - بعد صلاة الظهر الناس قعدت تاكل فده قعد بقى إيه 
وياخد من قدام ده. وياخد من قدام ده» وياكل من هناء وياكل من 
هناء وايه بقى أكل أكل الخمسين الأوائل» فصاحب البيت قعد طبعا 
متحرج جداً لأنه مينفعش كده» مش من الزوق يعني» الناس دي إحنا 
عايزين نکرمهاء انت كده يعني فيه دکر بط محطوط فيقوم كاسر دكر 
البط كده ياخد نصه قدامه وياكل» طب ما هو ده هيأثر برضه على 
الناس اللي موجودة, فالمهم قال خلاص بقى هو ياكل دلوقتي وبمشي, 
الناس اللي جاية بعد العصر خلاص, فأنا فوجئت بعد العصر فلقيته 
دخل تان برضه» يعني آنا كنت من الناس اللي جت العصر فدخل تاني, 
وربنا -سبحانه وتعالى- ابتلانی ابتلاء شديد جداً إن الشخص ده لا 
بيجي يقعد يسيب الناس كلها وييجي يقعد جني» فطبعا صاحب البيت 
يكسر مثلا حتة من البطة يحط قدامي حمامة مغلا يحط قدامي مش 
عارف إيه. وده -سبحان الله يعني هو الراجل يحط كده يقوم ده 
باصص كده ويقوم واخدها كده وواكل» يقوم الراجل بحط حاجة هنا 
الناحية التانية على يمين الراجل ده فيقوم باصصله كده ويقوم ايه واخد 

كده ويحطها قدامه» حط قدامه حاجات كتير وقعد ياكل ياكل ياكل 
فطبعا الراجل بقى جه بمزاح كده قاله فلان اق الله حرام عليك يا أخي, 
ده حتى النبي -صلى الله عليه وسلم- بيقول ثلث لطعامك وثلث 
لشرابك وثلث لنفسك» قال: لو سمحت یا كابتن فلان كل واحد أدرى 
بتلته. لا مينفعش مينفعش . 

بعض الناس تفضل تاكل تاكل تاكل وبعد متاكل تفضل قاعدة, انحط 
الحلو وفضلت قاعدة, انحط الشاي وفضلت قاعدة, يا جماعة خلاص 
بقى أهل البيت عايزين يتعاونوا عشان يخلصواء قوم بقى خلاص. 


شوف ربنا -عز وجل بيعلمنا الأدب ده في القرآن بيقول إيه: "قدا 
طَعِمْتُمْ فَانتَشْرُوا" ٤‏ خلاص خلاص تفط منفضلش مبلط بقى. 
فإذا طعمتم فانتشرواء يا أخي ده النبي -صلى الله عليه وسلم- بيقول: 


و ê‏ 8 و هه 
"زر غبا تزدد حبا" 


* صحيح الترغيب 

من أدب الضيف أيضاً إنه لا يخش البيت وييجي يقعد, مايقعدش في 
وش الباب» يدي ضهره كده للباب أو يقعد في مكان يبقى البيت فيه 
مستور, إِنما بعض الناس كده يعني إيه زوجتي مثلا بتناولني أكل وهي 
واقفة قدام الباب» فتلاقيه يتعمد أنه يقعد أدام الباب» يا أخي اتق الله 
هذا البيت له حرمة» مش معنى إنك ضيف إنك تنطلع على عورات 
الناس» لا مينفعش, لا مينفعش» بل الأصل أنك تقعد في مكان يكون 
فيه طرقة آخرها كده أوض ومطبخ وال مرأة تطلع من الأوض للمطبخ, 
يا أخي متبقاش قاعد كده كاشف البيت كله. وطبعا صاحب البيت 
مکن يكون متحرج يقوله تعالى هنا أو كده. المفترض برضه إن الضيف 
يقعد في مكان لا يتتطلع فيه إلى عورات الناس. 


كذلك أيضاً من الآداب إنه بعد ما ياكل يدعو لصاحب الأدبة أو لمن 
ضيفه, لأن كما ثبت عن البي -عليه الصلاة والسلام- أن يقول هذا 
الإنسان: "اللهم أطعم من أطعمنا واسق من سقانا" "اگل طَعامَكُم 
الأبراز, وأفطر عندَكُم الصّائمونً, وصلّت عليكم الملايكة". 

بعد ما الشيخ تكلم على مسألة إكرام الضيف كان لازم يتكلم برضه 
على جزئية أخرى من الجحزئيات ألا وهي -احنا بنقول احنا بنأكل 
الضيف» طب وأهلك وزوجتك وأولادك؟ فالشيخ ذكر كده ضمئًا من 
وسط آداب الضيافة قال: أحق من تضيفه زوجتك» أحق من تضيفه 
آهلك يا أخي وأولادك. إذا كان ده بالنسبة للغريب فأهلك وأولادك 
ارك 

فعشان كده الشيخ ذكر لينا بابين في غاية الأهمية؛ قالك: باب نفقة 
الرجل على أهله زي ما انت أكرمت الضيف يبقى لازم تكرم أهلك 
کمان» وذكر حديث ثوبان أن النبي -صلى الله عليه وسلم- قال: 
"أفضل ديار يُنَفِقَهُ الرجل؛ دِينارٌ أنفقَهُ على عِيالهء ودينارٌ أنفقَهُ على 
أصحابه في سبيل الله ودينارٌ أنفقهُ على دابّنه في سبيل الله". 

وعن أبي مسعود أن البي -صلى الله عليه وسلم- قال: ان ا 5 
نمق على أهله تَفَقَه وهو يْتَسِبْهاء كائتث له صَدَقَةَ" ومّعغت على 
أهلك, أكرمت أهلك, أكلت أهلك» فهذه من الصدقات التي يجزيك 


الله -سبحانه وتعالى - عليها. 

وعن جابر قال: "قال رځل: يا رسول الله عندي دينارء قال: أنفقة 
على 3 نفسك» قال: عندي حر فقال: أنفقة على خادمكَ -أو قال: 
وَلَدِكَ- قال: عندي آحَدْ قال: صَعْهُ في سبيل الله". 


قال الشيخ: باب يؤجر في كل شيء حت اللقمة احنا لسه في الأكل, 
حتى اللقمة يرفعها إلى في امرأته» وذكر فيه حديث سعد بن أبي وقاص 
أن البي -صلى الله عليه وسلم- قال: "ولَنْ ثنفق نَفَقَةَ تبتغي با وجه 
لله إلا أجزت عَليْهاء حق ما تَعَلُ في في امرك" 

وده من بديع ترتيب الإمام البخاري -عليه رحمة اللّه- إن بعد كرام 
الضيف يقولك طب إذا كان ده في حق الضيف. وإن ده دليل إيمان, 
وإن ده وإن ده كذا فما بالك بزوجتك وأولادك اللى معاك. 


معلش سريعاً كده برضه اختم بحديثين يعني كنت نسيت أقولهم وسط 
الدرس؛ مسألة بعض الناس بيكون صايم في يوم من الأيام وينزل عليه 
ضيف هنا الصائم ده يعمل إيه؟ يفطرء وهذا ما حدث مع سلمان وأبي 
الدرداء -رضي الله عنه-, لأن أنا كضيف عند حد أنا هستحي إن أنا 

آكل» حتى بعض الناس من الأدب كان أبويا دايما يعلمهولي يقولي يا 
ابي بص لو انت في يوم من الأيام عندك ضيف وأكلت وشبعت 
ومانتاش قادر تاكل, تظاهر بالأكلء, ليه؟ لإن انت لو شيلت ايديك 
من الأكل انت بتقوله إيه؟ كفاية كده بقى» فتظاهر إنك بتاكل. 
فسيدنا سلمان -رضي الله عنه- نزل على أي الدرداء, فأبي الدرداء 
كان صائماً» فأعد أبو الدرداء لسلمان طعاماء سلمان بيقول لأبي 
الدرداء كل قال له: إنى صائم, قال: اجلس فأفطرء فطبعا أبي الدرداء 
عارف منزلة سلمان فجلس فأفطر فأكل معه. 

فبرضه من الأدب إن إحنا ناخد بالنا من الحاجات اللي زي كده. 
مش من الأدب إن أنا أصلي قيام ليل وأسيب الراجل بره» أو أقوم 
أعمل حاجة وأسيب الناس بره» لاء ده ليس من الأدب. 

البي -صلى الله عليه وسلم- عاتب عبد الله بن عمرو بن العاص لم 
كان بيقيم الليل دائماً ولا ينام فقال: "إن لبدنك عليك حق ولزوجك 
عليك حق ولزورك عليك حق" والزائر برضه اللي هيجيلك له حق» 
فما ينفعش إن أنت تسيب الزائر كده وترميه, لا لاء ده أنت تفضل 

قاعد معاه ولعل إكرامك هذا الضيف إكرامك هذا الإنسان الذي جاء 
لزيارتك هو يكون أعظم عند الله -عز وجل- أجرًا من قيام الليل. 
دي كانت بعض الآداب اللي الشيخ ذكرها المتعلقة بإكرام الضيف 
نسأل الله -سبحانه وتعالى- أن يعلمنا وإياكم ما ينفعنا وأن ينفعنا با 
علمنا ويجعلنا وإياكم ممن يستمعون القول فيتبعون أحسنه. وصلى الله 
على نبينا محمد وعلى آله وصحبه وسلم. 

